Na temelju članka 103. stavka 2. Zakona o cestama (“Narodne novine” br. 84/11, 22/13, 54/13, 148/13. i 92/14), članka 48. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13. - pročišćeni tekst i 137/15) i članka 18. Statuta Grada Križevaca ("Službeni vjesnik Grada Križevaca" broj 4/09, 1/13. i 1/16), Gradsko vijeće Grada Križevaca na 4. sjednici održanoj 30. listopada 2017. donijelo je

**O D L U K U**

**o ukidanju statusa javnog dobra u općoj uporabi**

I.

Zbog trajnog prestanka potrebe njenog korištenja ukida se status javnog dobra u općoj uporabi na nekretnini:

- u zemljišnim knjigama Općinskog suda u Bjelovaru, Stalna služba Križevci upisane kao:

kčbr. 1439/2 DONJA BRCKOVČINA PUT površine 266 m2 zk.ul.687. k.o. Donja Brckovčina javno dobro putevi u općoj uporabi u vlasništvu Grada Križevci OIB: 35435239132, Križevci, Ul.I.Z.Dijankovečkog 12,

- u katastru nekretnina Odjel za Katastar nekretnina Križevciupisane kao kčbr. 1439/2 DONJA BRCKOVČINA PUT površine 266 m2 PL 686 k.o. Donja Brckovčina javno dobro putevi u općoj uporabi kao vlasništvo Grada Križevci, Ulica I. Zakmardija Dijankovečkog 12, Križevci (VLASNIK).

II.

Radi usklađenja gruntovnog i katastarskog stanja sa stanjem u naravi dozvoljava se na nekretnini iz točke I. ove Odluke brisanje u zemljišnim knjigama i katastru zemljišta svojstva javno dobro putevi u općoj uporabi, uz istodobni upis prava vlasništva na ime i u korist Grada Križevci, I.Z.Dijankovečkog 12, OIB: 35435239132 u 1/1 dijela.

III.

Provedbu ovog Rješenja izvršit će Zemljišnoknjižni odjel Općinskog suda u Bjelovaru, Stalna služba Križevci i Državna geodetska uprava, Područni ured za katastar Koprivnica, Odjel za Katastar nekretnina Križevci.

IV.

Ova Odluka objavit će se u „Službenom vjesniku Grada Križevaca“.

GRADSKO VIJEĆE GRADA KRIŽEVACA

KLASA: 940-01/17-01/58

URBROJ: 2137/02-02/07-3

Križevci, 30. listopada 2017.

PREDSJEDNIK

Marko Katanović